**IZJAVA O ČUVANJU POVJERLJIVOSTI**

Sudionici u postupku vrednovanja projektnih prijedloga Sveučilišta u Dubrovniku obvezuju se strogo poštivati povjerljivost svih podataka koje će dobiti tijekom postupka vrednovanja, i to za vrijeme vrednovanja kao i nakon završetka ovog postupka.

Vrednovateljima nije dopušteno raspravljati o projektima s osobama koje nisu uključene u postupak vrednovanja niti s drugim sudionicima u postupku vrednovanja. Također, nije dozvoljena komunikacija o projektima s voditeljima projekata i suradnicima na projektima. Svaki sudionik u postupku vrednovanja osobno je odgovoran za povjerljivost informacija o projektu koji vrednuje kao i za sve dokumente vezane uz sadržaj projekta te ne smije odavati bilo kakve informacije o projektima.

Potpisivanjem ove izjave potvrđujem da ću štititi povjerljivost svih materijala i informacija koji će mi biti dani na uvid u svrhu vrednovanja projekata te da neću umnožavati, citirati ili koristiti materijale u bilo koje druge svrhe niti ću o njima komunicirati s osobama koje nisu uključene u postupak vrednovanja projekta.

Prihvaćam uvjete čuvanja povjerljivosti (molimo označiti): [ ] DA [ ] NE

Ime i prezime:

Potpis:

Datum:

**IZJAVA O SPRJEČAVANJU SUKOBA INTERESA**

Sukob interesa podrazumijeva isključivanje vrednovatelja iz bilo koje razine postupka vrednovanja projektnih prijedloga Sveučilišta u Dubrovniku.

Iz postupka vrednovanja projekata će biti isključena osoba koja je:

* voditelju projektnog prijedloga ili članovima istraživačke grupe izravan srodnik, posvojenik, bračni ili izvanbračni partner
* član istraživačke grupe u projektnom prijedlogu koji vrednuje
* s voditeljem projektnog prijedloga u izravnoj znanstvenoj konkurenciji kad je riječ o projektima iz istog područja znanosti ili umjetnosti
* suradnik na zajedničkim nacionalnim ili međunarodnim projektima čija je provedba u tijeku
* u odnosu mentor - doktorand ili u drugom sličnom odnosu međuovisnosti s voditeljem projektnog prijedloga u posljednje dvije godine od objave Poziva
* osobno uključena i ima vlastite gospodarske ili financijske interese u području istraživanja projektnog prijedloga koji vrednuje
* član nacionalnog ili međunarodnog tijela koje će u sljedećih 12 mjeseci odlučivati o napredovanju voditelja projektnog prijedloga
* ako postoji bilo koja druga okolnost zbog koje se može dovesti u pitanje nepristranost tijekom vrednovanja projektnog prijedloga.

Izjavljujem da moje sudjelovanje u vrednovanju projektnog prijedloga ***Naziv i akronim projektnog prijedloga*** ne predstavlja sukob interesa.

Ime i prezime:

Potpis:

Datum: